**Projektas**

|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL UKMERGĖS RAJONO GARBĖS PILIEČIO VARDO SUTEIKIMO** |
| 2021 m. balandžio d. Nr. |
| Ukmergė |
|  |
|  |

Vadovaudamasi Ukmergės rajono savivaldybės tarybos 2013 m. lapkričio 28 d. sprendimu Nr. 7-305 patvirtintais Ukmergės rajono Garbės piliečio vardo suteikimo nuostatais ir atsižvelgdama į Ukmergės rajono Garbės piliečio vardo suteikimo komisijos siūlymą, Ukmergės rajono savivaldybės taryba n u s p r e n d ž i a:

Suteikti Ukmergės rajono garbės piliečio vardą Evaldui Pašiliui už nuopelnus Lietuvos valstybei ir Ukmergės kraštui teisėsaugos srityje, siekiant užtikrinti saugią aplinką kiekvienam Lietuvos piliečiui.

Savivaldybės meras

Projektą parengė

Personalo, civilinės metrikacijos ir dokumentų valdymo skyriaus

vyriausioji specialistė Dalia Ivaškevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO GARBĖS PILIEČIO VARDO SUTEIKIMO“**

**AIŠKINAMASIS RAŠTAS**

2021 m. balandžio 13 d.

Ukmergė

**1. Sprendimo projekto rengimo pagrindas:** Ukmergės rajono garbės piliečio nuostatuose, patvirtintuose Ukmergės rajono savivaldybės tarybos 2013 m. lapkričio 28 d. sprendimu Nr. 7-305, nustatyta, kad pasiūlymus dėl Garbės piliečio vardo suteikimo gali teikti Savivaldybės tarybos nariai, nevyriausybinės organizacijos, vietos bendruomenės, kolegialios gyventojų grupės, kiti juridiniai ir fiziniai asmenys.

2019 m. lapkričio 27 d. ir 2021 m. kovo 25 d. Ukmergės rajono savivaldybės tarybos sprendimais Tarybos įgaliojimų laikui sudaryta Garbės piliečio vardo suteikimo komisija. Komisiją sudaro 15 asmenų.

Garbės piliečio vardo suteikimo komisijai šiemet buvo pateikta viena kandidatūra –Evaldas Pašilis – **1999**–**2015 m.** –Ukmergės apylinkės teismo teisėjas, penkerius metus buvo šio teismo vadovas**, nuo 2021 m. pradžios** – Vilniaus regiono apylinkės teismo Ukmergės rūmų teisėjas; 2015–2020 m. – Lietuvos Respublikos generalinis prokuroras. Kandidatūrą pasiūlė Lietuvos teisininkų draugijos Ukmergės skyrius. Rekomendacijas pateikė Ukmergės mišrus choras „Vyturys“, Ukmergės Rotary klubas, Ukmergės technologijų ir verslo mokykla.

Dėl kandidato buvo balsuojama slaptai. Balsų dauguma nuspręsta, kad Savivaldybės tarybai būtų teikiama Evaldo Pašilio kandidatūra Ukmergės rajono garbės piliečio vardui suteikti.

**2. Sprendimo projekto tikslas ir esmė.** 2021 metais suteikti Ukmergės rajono garbės piliečio vardą Evaldui Pašiliui už nuopelnus Lietuvos valstybei ir Ukmergės kraštui teisėsaugos srityje, siekiant užtikrinti saugią aplinką kiekvienam Lietuvos piliečiui.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** Nėra.

**4. Sprendimui įgyvendinti reikalingos lėšos ir galimi finansavimo šaltiniai:** Nėra.

**5. Priėmus sprendimą laukiami rezultatai, galimos pasekmės:** Nėra.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** Nėra

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** Neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** Neatliekamas.

**9. Sekretoriatas priimtą sprendimą pateikia:** Evaldui Pašiliui, Personalo, civilinės metrikacijos ir dokumentų valdymo skyriui.

**10. Aiškinamojo rašto priedai:** Nėra.

Personalo, civilinės metrikacijos ir dokumentų valdymo skyriaus

vyriausioji specialistė Dalia Ivaškevičienė